पाएं अपने शहर की ताज़ा ख़बरें और फ्री ई-पेपरडाउनलोड करें
प्रखण्ड के कौआकोल पंचायत के आंगनबाड़ी केंद्र बिझो एवं तरौन में शनिवार को स्वास्थ्य विभाग के द्वारा ग्रामीण, स्वास्थ्य, स्वच्छता पोषण दिवस के रूप में मॉडल केंद्र का उदघाटन किया गया। उदघाटन कौआकोल बीडीओ संजीव कुमार झा एवं पीएचसी के प्रभारी चिकित्सा पदाधिकारी डॉ. रामप्रिय सहगल ने संयुक्त रूप से फीता काटकर किया। उदघाटन अवसर पर मौजूद लोगों को संबोधित करते हुए बीडीओ संजीव कुमार झा ने कहा कि ग्रामीण क्षेत्रों में स्वास्थ्य व्यवस्था सुदृढ करने के उद्देश्य से एवं ग्रामीण महिलाओं में परिवार नियोजन सहित गर्भावस्था के दौरान आवश्यक जानकारियां साझा करने के उद्देश्य से स्वास्थ्य विभाग द्वारा प्रत्येक पंचायत में दो मॉडल स्वास्थ्य केंद्र स्थापित किया जा रहा है। जहां लाभुकों एवं मरीजों को कई तरह की निःशुल्क सुविद्याएं उपलब्ध कराई जाएगी। इस अवसर पर उन्होंने लोगों से कोरोना की दूसरी खतरनाक स्ट्रेन की चर्चा करते हुए कहा कि वर्तमान समय में कोरोना काफी खतरनाक होता जा रहा है। पीएचसी के प्रभारी चिकित्सा पदाधिकारी डॉ. रामप्रिय सहगल ने कहा कि कोरोना से बचाव को लेकर एसएमएस यानी सेनेटाइजर, मास्क एवं सोशल डिस्टेंसिंग बहुत ही आवश्यक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn